Peter Ala Adjetey

**Peter Ala Adjetey** (Ba dua o nɛ 11 August 1931 – ka o maal kaalim 15 July 2008) da anɛ Ghana pɔlitis nwɛɛd nɛ lɔya. O da anɛ Speaker of the 3rd Parliament, Ghana Fourth Republic la ni din yi yʋʋm tusa ayi nɛ (2001) paae yʋʋm tusa ayi nɛ anu la ni (2005). O da anɛ wabʋg Naadɔɔg la, New Patriotic Party, o da anɛ naadɔɔg la National Chairman din yi yʋʋm tusir kɔbiswai nɛ piswai nɛ anu la ni (1995) paae yʋʋm tusir, kɔbiswai nɛ piwai nɛ anii (1998). Adjetey da anɛ Member of Parliament tis Kpeshie din yi yʋʋm tusir, kɔbiswai nɛ pisyɔpɔi nɛ awai (1979) paae yʋʋm tusir, kɔbiswai nɛ pisnii nɛ yinne (1981) Third Republic la ni ka an zuraani tis Ghana Bar Association din yi yʋʋm tusir, kɔbiswai nɛ pisnii nɛ anu (1985) paae yʋʋm tusir, kɔbiswai nɛ pisnii nɛ awai (1989).

## On siniŋ siem nɛ o sakur yɛla
Ba da dua Peter Ala Adjetey nɛ yʋʋm tusir, kɔbiswai nɛ pistan nɛ yinne nwadisa anii dabpiinɛ yinne (11 August 1931) La, Accra sʋʋlim. 

Adjetey da paami o basic education bɛ St. Paul's School bɛ La nɛ Accra Bishop Boys' School. Accra Academy ni, o da anɛ editor of the school's journal ka lɛn an prefect bɛ boarding house ka naan naae sakur yʋʋm tusir, kɔbiswai nɛ pisnu nɛ yinne la ni (1951). Adjetey da keŋ University of London maal intermediate bachelor's degree, on da keŋ University College of the Gold Coast yʋʋm tusir, kɔbiswai nɛ pisnu nɛ anaasi la (1954) nyaaŋ. Adjetey da tɔlisi keŋ United Kingdom, ka da naae ani nɛ bachelor's degree in law yi University of Nottingham yʋʋm tusir, kɔbiswai nɛ pisnu nɛ anii la ni (1958). Adjetey da kilim lɔya bɛ Middle Temple bɛ London la yʋʋm tusir, kɔbiswai nɛ pisnu nɛ awai la ni (1959). O da fɛndigi lɛb Ghana yʋʋmkan ni ka ba buol o ka o paas Ghana lɔyanam.

## Tʋʋma
Din yi yʋʋm tusir, kɔbiswai nɛ pisnu nɛ awai (1959) paae yʋʋm tusir, kɔbiswai nɛ pisyuobʋ nɛ ayai la ni (1962), Adjetey da anɛ Law Officer tʋm nɛ Attorney General's department. O da lɛn anɛ paan (part-time lecturer) tis Institute of Adult Education, University of Ghana din yi yʋʋm tusir, kɔbiswai nɛ pisyuobʋ la ni (1960) paae yʋʋm tusir, kɔbiswai nɛ pisyuobʋ nɛ ayi la ni (1962). O da lɛn anɛ paan (part-time lecturer) tis Ghana School of Law din yi yʋʋm tusir, kɔbiswai nɛ pisyuobʋ nɛ anaasi (1964) paae yʋʋm tusir, kɔbiswai nɛ pisyuobʋ nɛ anii la ni (1968). Adjetey da anɛ gbansɔbid tis Ghana Bar Association din yi yʋʋm tusir, kɔbiswai nɛ pisyuobʋ nɛ wai (1969) paae yʋʋm tusir, kɔbiswai nɛ pisyɔpɔi nɛ yinne la ni (1971).

O da tʋm boardsnam bɛdigʋ ni nwɛnɛ o da paas Judicial Council of Ghana din yi yʋʋm tusir, kɔbiswai nɛ pisnii nɛ anaasi (1984) paae yʋʋm tusir, kɔbiswai nɛ pisnii nɛ wai (1989). O da anɛ zuraani tis Ghana Bar Association din yi yʋʋm tusir, kɔbiswai nɛ pisnii nɛ nu (1985) paae yʋʋm tusir, kɔbiswai nɛ pisnii nɛwai la ni (1989). Ba da gaŋ o ye an zuraani tis African Bar Association yʋʋm tusa ayi la ni (2000).

Adjetey da anɛ kʋkdaani tis board of governors bɛ Accra Academy din yi yʋʋm tusir, kɔbiswai nɛ pisnii nɛ nii (1988) ken paae yʋʋm tusir, kɔbiswai nɛ piswai nɛ anii la ni (1998) on da an kʋkdaani tis sakur la Parent-Teacher Association (P. T. A.) din yi yʋʋm tusir, kɔbiswai nɛ pisnii nɛ yuobʋ la ni (1986) paae yʋʋm tusir, kɔbiswai nɛ pisnii nɛ anii la ni (1988). 

## Pɔlitis
Adjetey da anɛ Member of Parliament tis Kpeshie Third Republic of Ghana ni. O da lɛn anɛ tuon gati tis United National Convention Parliamentary group sankan ni. Yʋʋm tusir, kɔbiswai nɛ piswai nɛnu la ni (1995), o da lieb kʋkdaani tis New Patriotic Party (NPP), o da mɔr kpɛŋkaŋa paae yʋʋm tusir, kɔbiswai nɛ piswai nɛ anii la ni (1998).

## Yaan piini
Adjetey da paam national honour bɛ Order of the Volta yʋʋm tusa ayi nɛ anii la ni (2008). Yʋʋmkan nii, o da die honorary doctorate yi University of Ghana.

## O kum yɛla
Adjetey da maal kaalim nɛ yʋʋm tusa ayi nɛ anii nwadisa ayɔpɔi la dabpiinɛ anu daar (15 July 2008) bana biela nyaaŋ.

## Gbanvɛɛnsa